Document ID: /roh_data/filtered/fineweb-2-filterrobots_roh.jsonl.gz/52561

Sozialamt
Uffizi dal servetsch social
Ufficio del servizio sociale
Famiglia, uffants e giuvenilsLoëstrasse 327001 Cuiratel +41 81 257 26 54fax +41 81 257 26 <email-pii>
Lescha federala davart la promoziun da las activitads extrascolasticas dad uffants e giuvenils (lescha davart la promoziun d'uffants e giuvenils, LPUG; SR 446.1)
La promoziun d'uffants e da giuvenils sustegna il svilup dals uffants e dals giuvenils a persunas independentas e responsablas. Ella promova l'integraziun sociala, culturala e politica dals uffants e dals giuvenils. La promoziun d'uffants e da giuvenils ha lieu tranter auter en la famiglia, en scola, en uniuns ed en la lavur averta cun uffants e cun giuvenils.
Il chantun Grischun ha elavurà il program "politica d'uffants e da giuvenils en il chantun Grischun" tenor l'art. 26 LPUG. La finamira dal program è quella da sviluppar vinavant la politica chantunala d'uffants e da giuvenils sin ils champs d'acziun promoziun, protecziun e participaziun.
Il chantun Grischun e la Federaziun tetgala da la promoziun d'uffants e da giuvenils dal Grischun (jugend.gr) collavuran. Jugend.gr promova e sustegna la lavur cun giuvenils sco er la participaziun d'uffants e da giuvenils en las vischnancas dal chantun.
D'uffant pitschen vegn messa la basa per l'emprender cuntinuant sco er per l'acquist da cumpetenzas da vita impurtantas. La promoziun tempriva meglierescha l'egualitad da las schanzas e sustegna ils uffants a tschertgar lur plazza en la societad ed a trair a niz lur potenzial.
Sin la plattafurma per politica d'uffants e da giuvenils Svizra chattais Vus infurmaziuns davart la politica d'uffants e da giuvenils federala, chantunala e communala.
Ulteriuras infurmaziuns davart la politica d'uffants, da giuvenils e da famiglia en il chantun Grischun
Il chantun Grischun ha elavurà differents temas da la politica d'uffants, da giuvenils e da famiglia en rapports.